Môj dream job s.r.o.

Snová ulica 15,

123 45 Bratislava

# **V Bratislave, 14. november 2023**

# **Vec: Motivačný list**

Dovoľujem si zareagovať na výberové konanie na pozíciu Projektový manažér, špecialista pre oblasť vzdelávania a rozvoja ľudských zdrojov - (zverejnené na [www.worki](http://www.worki).sk, pod označením VK/2023/1111).

20 rokov som pôsobila v sektore celoživotného vzdelávania. Moja odborná prax spočíva v expertnej činnosti v tvorbe strategických materiálov v oblasti vzdelávania, rozvoja ľudských zdrojov a lektorskej činnosti. Mám tiež niekoľkoročné skúsenosti so zabezpečovaním medzinárodnej spolupráce.

Vo svojich predchádzajúcich zamestnaniach som pôsobila ako členka vo viacerých pracovných skupinách a medzinárodných sieťach, napr. ako členka expertnej pracovnej skupiny som spolupracovala na príprave viacerých Stratégií rozvoja ľudských zdrojov.

V rámci svojej pracovnej činnosti som participovala na medzinárodných projektoch, financovaných cez program Erasmus+. V rámci tejto agendy som nadobudla praktické skúsenosti s riadením, koordináciou, prípravou, implementáciou, administráciou a finančným manažmentom projektov. Publikovala som viaceré odborné články. Spolupodieľala som sa na príprave viacerých vzdelávacích podujatí. Mám dobré organizačné schopnosti. Som samostatná a zodpovedná. Dokážem profesionálne vystupovať. Moja silná stránka je komunikácia v anglickom a japonskom jazyku (slovom aj písmom). Absolvovala som mnohé rokovania a projektové stretnutia v zahraničí.

Ak Vás moja žiadosť oslovila, ďalšie informácie veľmi rada doplním pri osobnom stretnutí.

S pozdravom

Mgr. Helena Kráľová